
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	              Bucureşti, 22.02.2022            

              PLx 30/2022


AVIZ
Asupra
Proiectului  de Lege pentru completarea tabelelor-anexă nr.I, II şi III la Legea nr.143/2000 privind prevenirea şi combaterea traficului şi consumului ilicit de droguri

    În conformitate cu prevederile art.95 și 117 alin. (3) din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul  de Lege pentru completarea tabelelor-anexă nr.I, II şi III la Legea nr.143/2000 privind prevenirea şi combaterea traficului şi consumului ilicit de droguri, cu adresa nr. PLx 30, înregistrat cu nr. 4c-13/60 din data de 10 februarie 2022.
   Senatul,  în calitate  de primă  Cameră  sesizată, a adoptat iniţiativa legislativă în şedinţa din  7 februarie 2022.
   Potrivit dispoziţiilor art.75 din Constituţia României, republicată, şi ale art.91 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

   Proiectul de lege are ca obiect de reglementare completarea tabelelor-anexă nr. I-III la Legea nr. 143/2000, republicată, cu modificările şi completările ulterioare, în sensul transpunerii Directivei delegate (UE) 2021/802 a Comisiei din 12 martie 2021 de modificare a anexei la Decizia-cadru 2004/757/JAI a Consiliului în ceea ce priveşte includerea noilor substanţe psihoactive în definiţia termenului “drog”, precum şi al implementării Convenţiei unice asupra stupefiantelor din 1961 şi Convenţiei asupra substanţelor psihotrope din 1971 în sensul includerii subtanţelor care nu sunt puse, încă, sub control naţional.

    Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut inițiativa legislativă în şedinţa din 22 februarie 2022.
   Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ.
   În urma dezbaterilor s-a hotărât, cu majoritate de voturi, avizarea favorabilă a proiectului de lege.
   Proiectul de lege face parte din categoria legilor ordinare.
                    PREŞEDINTE,                                              SECRETAR,
                Laura-Cătălina VICOL CIORBĂ                              Ladanyi Laszlo-Zsolt

Consilier parlamentar,

Andrada Armencea

